2005D0820 — LV — 28.11.2014 — 001.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

►B KOMISIJAS LĒMUMS (2005. gada 21. novembris), ar ko Slovākijas Republikai atļauj izmantot statistikas datus, kas vecāki par aizpagājušo gadu, un noteiktus aptuvenus novērtējumus PVN pašu resursu bāzes aprēķinam (izziņots ar dokumenta numuru K(2005) 4430) (Autentisks ir tikai teksts slovaku valodā) (2005/820/EK, Euratom) (OV L 305, 24.11.2005, p.41)

Grozīta ar:









▼B

KOMISIJAS LĒMUMS

(2005. gada 21. novembris),

ar ko Slovākijas Republikai atļauj izmantot statistikas datus, kas vecāki par aizpagājušo gadu, un noteiktus aptuvenus novērtējumus PVN pašu resursu bāzes aprēķinam

(izziņots ar dokumenta numuru K(2005) 4430)

(Autentisks ir tikai teksts slovaku valodā)

(2005/820/EK, Euratom)







EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Atomenerģijas kopienas dibināšanas līgumu, ņemot vērā Padomes 1989. gada 29. maija Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi ( 1 ), un jo īpaši tās 13. pantu, tā kā: (1) Saskaņā ar 28. panta 3. punktu Padomes 1977. gada 17. maija Sestajā Direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem – Kopējā pievienotās vērtības nodokļu sistēma: vienota aprēķinu bāze ( 2 ), še turpmāk “Sestā direktīva”, ir noteikts, ka dalībvalstis var turpināt atbrīvot vai aplikt ar nodokli noteiktus darījumus; šie darījumi ir jāņem vērā PVN resursu bāzes noteikšanai. (2) Akta par Slovākijas Republikas pievienošanos Eiropas Kopienām ( 3 ) XIV pielikuma 7. iedaļas (Nodokļu politika) 1. daļa atļauj Slovākijas Republikai piemērot Sestās direktīvas 28. panta 3. punkta noteikumus, lai atbrīvotu no PVN noteiktus darījumus, kuri uzskaitīti Sestās direktīvas F pielikumā. (3) Slovākijas Republika nevar veikt precīzu PVN pašu resursu bāzes aprēķinu noteiktām darījumu kategorijām, kas ir uzskatītas Sestās direktīvas F pielikuma 17. punktā; šāds aprēķins varētu radīt nesamērīgu administratīvu apgrūtinājumu, kas nebūtu attaisnojams saistībā ar attiecīgo darījumu ietekmi uz Slovākijas Republikas kopējo PVN resursu bāzi; Slovākijas Republika var veikt aprēķinu, izmantojot aptuvenus novērtējumus šīs kategorijas darījumiem, kas ir uzskatīti Sestās direktīvas F pielikumā; Slovākijas Republikai tāpēc ir jāatļauj aprēķināt PVN bāzi, izmantojot aptuvenus novērtējumus saskaņā ar 6. panta 3. punkta otro ievilkumu Regulā (EEK, Euratom) Nr. 1553/89. (4) Lai iedalītu darījumus statistikas kategorijās atbilstoši 4. panta 4. punktam Regulā (EEK, Euratom) Nr. 1553/89, Slovākijas Republika nevar izmantot valsts uzskaites datus par aizpagājušo gadu pirms attiecīgā finanšu gada, par kuru aprēķina PVN resursu bāzi; tādēļ Slovākijas Republikai ir jāatļauj izmantot valsts uzskaites datus, kas ir vecāki par aizpagājušo gadu. (5) Padomdevēja komiteja pašu resursu jautājumos ir apstiprinājusi ziņojumu, kurā apkopoti tās locekļu viedokļi par šo lēmumu, tā kā: IR PIEŅĒMUSI ŠO LĒMUMU.







1. pants

Lai iedalītu darījumus kategorijās, kā minēts 4. panta 4. punktā Regulā (EEK, Euratom) Nr. 1553/89, ar šo Slovākijas Republikai, aprēķinot PVN resursu bāzi par 2004. gadu, ir atļauts izmantot skaitļus, kas iegūti no valsts uzskaites datiem par 2001. gadu.

2. pants

Lai aprēķinātu PVN pašu resursu bāzi no 2004. gada 1. maija, Slovākijas Republikai saskaņā ar 6. panta 3. punkta otro ievilkumu Regulā (EEK, Euratom) Nr. 1553/89 ir atļauts lietot aptuvenus novērtējumus attiecībā uz šādu darījumu kategoriju, kas minēta Sestās direktīvas F pielikumā:

1) Pasažieru pārvadājumi (F pielikums, 17. punkts).

▼M1

2.a pants

Atkāpjoties no šā lēmuma 2. panta, lai aprēķinātu PVN pašu resursu bāzi no 2014. gada 1. janvāra līdz 2020. gada 31. decembrim, Slovākijai ir atļauts izmantot 0,16 % no starpbāzes attiecībā uz darījumiem, kas minēti Padomes Direktīvas 2006/112/EK ( 4 ) X pielikuma B daļas 10. punktā (pasažieru transports).

▼B

3. pants

Šis lēmums ir adresēts Slovākijas Republikai.